armvectores/hy_wikipedia_2023 huggingface dataset:
Մեժնիկ (Կեբի վտակ)

Մեժնիկ (ռուս.՝ Межник), գետ Ռուսաստանում, հոսում է Յարոսլավլի մարզով։ Գետաբերանը գտնվում է Կեբ գետի ձախ ափից 61 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029393
Կոդը ըստ հիդրոլոգիական հետազոտության (ՌԴ) — 102002939
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Ունոշկովիչի

Ունոշկովիչի (ռուս.՝ Уношковичи), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Հովհաննես եկեղեցի (Մեծավան)

Սուրբ Հովհաննես եկեղեցի, եկեղեցի Մեծավան գյուղի կենտրոնական մասում՝ միջնադարյան գերեզմանոցի տարածքում։ Ինչպես գերեզմանոցը, այնպես էլ եկեղեցին վերակառուցվել են, և սկզբնական շինությունից մնացել է միայն պատերի ստորին մասը, որից երևում է, որ եկեղեցին նախկինում եղել է միանավ թաղակապ դահլիճ (7․50×3․65 մ չափերով), արևելյան կողմում ունենալով կիսաշրջանաձև խորան։ 
Երկայնական պատերից յուրաքանչյուրին կից եղել են երեքական որմնակամարներ, որոնցից պատերի հատման երեք անկյունում (բացի հարավարևելյանից) մնացել են քառակուսի կտրվածքով որմնամույթերը, իսկ հյուսիսային պատին կից՝ միայն կամարների բացվածքները։ Պահպանվել է խորանի հյուսիսային կողմի ճակատային որմնամույթի իմպոստը՝ գծային ոլորազարդերով։ Միակ մուտքը հարավից է, ունի մեծաչափ հեծանային ուղղանկյուն բարավոր, որի միջին մասում հարթաքանդակված է անհավասար թևերով խաչ, իսկ վերին ձախ անկյունում փորագրված է Ս(ՈՒՐ)Բ ՅՈՀԱՆՆԷՍ։ պահպանվել է արևելյան պատուհանի բարավորը՝ կիսաշրջանագծային եզրակալով, որի հորիզոնական թևերից պատկերված են խաչը և կենաց ծառի խորհրդանիշը ձեռքներին մեկական մարդկային ֆիգուրներ։
Եկեղեցու սկզբնական շինությունը եղել է դեղնավուն ֆելիզիտի մաքրատաշ խոշոր քարերով, իսկ վերակառուցված մասերը մուգ վարդագույն ֆելիզիտի մանր քարերով են։
Սկզբնական շինության մնացորդներից երևում է, որ այն իր հորինվածքով, հարդարանքով ընդհանրանում է Լոռվա տարածքի 13-րդ դարի նույնատիպ հուշարձանների (Սեդվի, Մանստև և այլն) հետ, որոնց և ժամանակակիցը կարելի է համարվել։
Եկեղեցու հարավարևելյան կողմում գտնվում է ուշագրավ զարդաքանդակներով և խաչապատկերնեով հարդարված տապանաքար՝ 1853 թ․ վախճանված Մխիթար վարդապետի գերեզմանի վրա։ Հորինվածքից պարրզ երևում է, որ այն բարավորի քար է տապանաքարի է վերածվել հետագայում։ Վրան փորագրված են վրացերեն երկու արձանագրություն, որոնք վերաբերում են 13-րդ դարի 30-40-ական թվականներին։ Սբ Հովհաննեսից ոչ հեռու գտնվում է Սուրբ Գևորգ եկեղեցին, որը պարզ, ուղղանկյունաձև մեծ (24×10 մ չափերով) դահլիճ է՝ առանց խորանի։


== Ծանոթագրություններ ==


== Աղբյուր ==
Գ. Շախկյան, ԼՈՌԻ պատմության քարակերտ էջերը, էջ 22-23
Time to analyze

Time to analyze կամ tta (հայերեն՝ Վերլուծելու ժամանակ), ժամանակակից աշխարհաքաղաքական իրադարձությունների գիտական իմաստավորման նպատակով ստեղծված անկախ վերլուծաբանական կենտրոն։ Տարբեր երկրների ԶԼՄ-ների վերլուծության արդյունքում նրանք փորձում են արտացոլել Հայաստանի և սփյուռքի դերը միջազգային հարաբերությունների ժամանակակից համակարգում։ Կենտրոնը փորձում է հասնել դրված նպատակներին կրթության, գիտահետազոտական աշխատանքի և ցանցերի ստեղծման միջոցով։


== Արտաքին հղումներ ==
Էջը Ֆեյսբուքում
Էջը «Կապի մեջ» կայքում
Բեյգուլովո

Բեյգուլովո (ռուս.՝ Бейгулово, բաշկիրերեն՝ Бейғол), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոտենցա (այլ կիրառումներ)

Պոտենցա, կարող է վերաբերել՝

Պոտենցա - կոմունա Իտալիայում, Բազիլիկատա մարզում՝ Պոտենցա գավառում
Պոտենցա - գավառ Իտալիայի Բազիլիկատա մարզում
Կարասլի (Սիլվանի գավառ)

Կարասլի, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իրխիդեյ

Իրխիդեյ (ռուս.՝ Ирхидей), գյուղ Ռուսաստանի, Իրկուտսկի մարզի Օսինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժապարատինգա

Ժապարատինգա (պորտ.՝ Japaratinga), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Լիտորալ Նորտի Ալագոանուի գավառի կազմի մեջ։ Բնակչությունը կազմում է 6753 մարդ՝ 2004 թվականի տվյալներով։ Գրավում է 85,9 կմ2 տարածք։ Բնակչության խտությունը՝ 79,44 մարդ/կմ²։


== Պատմություն ==
Քաղաքը հիմնադրվել է 1960 թվականի սեպտեմբերի 23-ին։


== Արտաքին հղումներ ==
Ժապարատինգա համայնքը tury.ru կայքում
Կուսածառ չինական

Կուսածառ չինական (լատ.՝ Vitex negundo), աղավնիճազգիներ ընտանիքի, կուսածառ ցեղի բույս։ 


== Նկարագրություն ==
Տերևաթափ, փոքր ծառ է՝ մինչև 5 մ բարձրությամբ, որը երբեմն թփանման տեսք է ունենում։ Ընձյուղները քառակող են։ Տերևները կազմված են 3-5 էլիպսաձվաձև կամ նշտարաձև տերևիկներից, որոնք ունեն 3-10 սմ երկարություն, ամբողջաեզր են կամ սղոցաեզր, ներքևի կողմից՝ մոխրաթաղիքամազմզուկապատ, կոթունավոր, 1,5-5 սմ երկարությամբ ընդհանուր տերևակոթունով։ Ծաղիկները եղրևանեգույն են կամ կապտասպիտակ, հավաքված նոսր փնջերում, որոնք իրենց հերթին կազմում են կեղծ հասկիկներ և այնուհետև՝ ողկույզներ, 12-20 սմ երկարությամբ։ Պսակը 0,5-0,6 սմ երկարություն ունի, առէջները և սռնակը զգալիորեն կարճ են պսակի բլթակներից։ Պտուղը գնդաձև է, մոտ 2 մմ տրամագծով։ Բույսի բոլոր օրգանները բուրումնավետ են։ Ծաղկում է հուլիսից մինչև սեպտեմբեր, պտուղները հասունանում են օգոստոսից մինչև հոկտեմբեր։ 
Էկոլոգիական խումբը՝ IV: Մշակության հավանական շրջանները՝ 9, 18—19, 20ա,
25, 28, 32:


== Տարածվածություն ==
Տարածված է Չինաստանում և Հնդկաստանում։ Մեր հանրապետության պայմաններում պիտանի է միայն ներքին գոտում, ծովի մակարդակից մինչև 1300 մ բարձրությունների վրա, քանի որ ցրտադիմացկունությամբ աչքի չի ընկնում։ Լավ է աճում Իջևանում, Երևանում։ Երևանում մեղմ, կարճատև ձմեռից հետո չի ցրտահարվում, սակայն ցուրտ և երկարատև ձմեռից հետո ցրտահարվում են ոչ միայն միամյա ու երկամյա, այլ նաև բազմամյա շիվերի մի մասը, ընդ որում հաջորդ սեզոնում բույսը վերականգնվում և առատորեն ծաղկում ու պտղաբերում է։ Վանաձորում խիստ ցրտահարվում է, սակայն չի ոչնչանում։ Դեկորատիվ հատկանիշներով զիջում է նախորդ տեսակին։


== Ծանոթագրություններ ==
Վերին Ակեթ

Վերին Ակեթ (վրաց.՝ ზემო აკეთი՝ զեմո ակեթի), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Լանչխութից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 267 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Տես նաև ==
Ներքին Ակեթ


== Ծանոթագրություններ ==
Կոննապեռե

Կոննապեռե (էստ․՝ Konnapere), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուրգ (խորհրդանիշ)

Անվան այլ կիրառումների համար տե՛ս՝ Բուրգ (այլ կիրառումներ)Բուրգ, խորհրդանիշ։


== Նշանակություն ==
Երկրաչափական խորհրդակարգում, ինչպես եռանկյունին, հիմնարար և արարիչ խորհրդանշան է։ Եռանկյունին ունի մակերես առանց խորության, իսկ հարթությունից դուրս եռանկյունին միավորվելով չորրորդ չափման հետ, ստեղծում է ծավալ. այդ երկրաչափական մարմինը բուրգն է։ Բուրգը քառակի կրկնված եռանկյունին է՝ ուղղված դեպի երկինք։ Եռանկյունին գաղտնի մեկնաբանություններում համարվում է կրակի խորհրդանշան։ Այնպես որ, հնարավոր է Պլինիուսն ու հին աշխարհի շատ գրողներ ճիշտ էին. նրանք բուրգին նույնացնում էին ծիսական կառույցի հետ, քանզի այն եղել է ձեռնադրման տեղ, ուր հոգու բոցով սկզբնավորվելով բարձրանում էր Իսիդայի ՙծածկոցը՚։


== Անվանում ==
Բառի ստուգաբանությունը Պլինիուս Ավագը կապում է հունարեն կրակ բառի հետ, որի խորհրդանշական իմաստը մեկ աստվածության հրի մեջ է։ Մեկ այլ մեկնությամբ ծագել է հնդեվրոպական նախալեզվի ՙբարձրանալ, բարձր՚ արմատից։ Հնդեվրոպական քաղաքները ոչ թե ընդարձակ ու մարդաշատ վայրեր էին, այլ ամուր բուրգանման բարձունքներ, ուր մարդիկ ապաստանում էին։ Հայերեն բուրգ բառը կապվում է գոթերեն baurgs ՙքաղաք՚, ավեստայի լեզվի barez ՙբարձր՚ բառերի հետ։
Բուրգը (ինչպես թումբը) համարվում է Սուրբ լեռան նախօրինակը։ Բուրգե քառակուսին հիշեցնում է, որ իմաստնության տունը հիմնված է բնության անխախտ օրենքների վրա։
Բուրգի 3 հիմնական ՙսենյակները՚ հարաբերակցվում են սրտի, ուղեղի և հոգու կենտրոններով։ Բուրգի եռանկյունու ձևը կարծես նման է մարդկային մարմնի մեդիտացիոն վարժությունների ժամանակ ընդունած դիրքին։ Ինչպես մնացած կրոնական կառույցները, բուրգը ևս անավարտ է (միայն Աստված է կատարյալ)։


== Պատմություն ==
Եգիպտացիները բուրգը զուգորդում են Հերմեսի հետ։ Այն կրոնական ծիսական տաճար է, առաջին կառույցը, որը համարվել է գիտության և արվեստի գաղտնիքների զետեղարան։ Այն միկրո և մակրո տիեզերքների ամբողջական խորհրդանշանն է։ Բուրգը վայր է ՙերկրորդ ծննդի համար՚, նրա մեջ իմաստնությունն ապրում է այնպես, ինչպես Աստված մարդկանց սրտերում։
Բալմոնտը գրում է. ՙԵս մտաբերում եմ այն բառերը, որոնք արդեն ասել եմ մի ժամանակ խոսելով մեքսիկական խորհրդակարգի մասին։ Բուրգի արևային ու երանելի ծագումն աներկբա է։ Երբ երեկոյի արևը, հատկապես ամպրոպից հետո իր ճառագայթներով ճեղքում է ամպերի հսկայական զանգվածը, երկնքում շատ պարզորոշ ու հստակ նկատվում է արևի սկավառակով ավարտվող բուրգի ուրվագիծը։ Բուրգը երկրից կրակային, ամպրոպային մտքերդ տանում է դեպի երկնքի բարձունքները, դեպի առավել հզորն ու վառը՚։
Բալմոնտն արևապաշտների երկրներում երկրպագվող բուրգը համարում է երկինք խոյացող շինարարական սաղմոս։


== Աղբյուր ==
Գագիկ Մանասյանի Խորհրդանիշների հանրագիտարանից։
Bonfire Heart

Bonfire Heart, բրիտանացի երաժիշտ Ջեյմս Բլանտի 4-րդ ստուդիական ալբոմի՝ «Moon Landing» (2013) առաջին սինգլն է։ Երգը գրվել է Բլանտի և OneRepublic խմբի անդամ Ռայան Թեդերի համագործակցության արդյունքում։ Ռայանի հետ Բլանտը աշխատել է «Stay the Night» երգի 
ստեղծման ժամանակ։ Երգը Uk Singles վարկանշային աղյուսակում բարձրացավ 4-րդ հորիզոնական։


== Ստեղծագործությունների ցանկ ==


=== Սինգլ ===
Bonfire Heart (Blunt, Tedder)


=== Մաքսի սինգլ ===
Bonfire Heart (Blunt, Tedder)
Miss America (Acoustic Version from Angel Studios) (Blunt, Steve Mac, Wayne Hector)
Next Time I'm Seventeen (Blunt, Matt Hales, Dan Wilson)
Heroes (Blunt, Guy Chambers)


== Հիթ-շքերթներ ==


== Ծանոթագրություններ ==
Կոսմոս (տորթ)

Կոսմոս (տորթ)- Թթվասերային տորթ՝ գլազուրով։ Բաղկացած է 3 թխվածքներից, որոնց մինչև քսված է կրեմ։


== Պատմություն ==
Տորթը ԽՍՀՄ-ի ժամանակաշրջանում ազատ վաճառքի էր հանված։ Դասական տորթը, ծածկված շականակագույն գլազուրով՝ առանց որևէ նախշերի, չէր պարունակում բեզե։ 2000-ական թվականներին հայտնի դարձավ ինքնուրույն պատրաստելու բաղադրատոմսը։


== Ծանոթագրություններ ==
Ստայկի (գյուղ, Ելնինսկի շրջան)

Անվան այլ կիրառումների համար տե՛ս՝ ՍտայկիՍտայկի (ռուս.՝ Стайки), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՎԱԶ-2121

ՎԱԶ-2121 Նիվա (ռուս.` ВАЗ-2121 Нива), խորհրդային և ռուսական արտադրության, բարձր անցանելիությամբ օժտված, արտաճանապարհային փոքր դասի մարդատար ավտոմեքենա։
Սերիական արտադրությունն սկսվել է 1977 թվականից՝ մինչ այժմ (2004 թվականից անվանումը՝ Lada 4x4)։


== Ստեղծման պատմությունը ==
1970 թվականին ԽՍՀՄ մինիստրների խորհրդի նախագահ Ալեքսեյ Կոսիգինը, խորհրդային ավտոգործարանների կոլեկտիվների առջև առաջադրանք դրեց ստեղծել բարձր անցանելիության մարդատար ավտոմեքենա։ Տոլյատիի ավտոգործարանի կոնստրուկտորները Վլադիմիր Սոլովյովի և Պյոտր Պրուսովի գլխավորությամբ՝ անմիջապես սկսեցին աշխատել մոդելի վրա։ Դիզայները Վալերի Սեմուշկինն էր։ 1972 թվականի ապրիլին արդեն պատրաստ էր առաջին փորձնական նմուշը։ Իր հարցազրույցներից մեկում «Նիվա»-ի ստեղծող Պյոտր Պրուսովը նշել է, որ ավտոմեքենայի անունը նրանք դրել են իր երեխաների` Նատալյայի և Իրինայի, ինչպես նաև ԱվտոՎԱԶ-ի առաջին գլխավոր կոնստրուկտոր Վլադիմիր Սոլովյովի երեխաների` Վադիմի և Անդրեյի անունների առաջին տառերի միագումարի սկզբունքով։
Ստեղծված մոդելը ոչնչով չէր հիշեցնում արտաճանապարհային ավտոմեքենա։ Այն ամբողջովին նման էր փոքր մարդատար ավտոմեքենայի։ Հիմնական ագրեգատները և սրահի դիզայնը վերցված էին ՎԱԶ-2106 մոդելի ավտոմեքենայից։
ՎԱԶ-2121 ավտոմեքենան անցել է փորձարկումների ամբողջական փուլ, որի ընթացքում համեմատվել է Land Rover, Range Rover և ՈւԱԶ-469 ավտոմեքենաների հետ։ Սկզբնական շրջանում ավտոմեքենան ԽՍՀՄ-ում հաջողություն չունեցավ, սակայն այդ ընթացքում թողարկված ավտոմեքենաների 80%-ը արտահանվում էր երկրից դուրս։ Ի դեպ ՎԱԶ-2121-ը միակ խորհրդային ավտոմեքենան է, որ վաճառվել է նաև Ճապոնիայում։
1978 թվականին Բռնոյում կայացած միջազգային ցուցահանդեսում ՎԱԶ-2121-ը իր դասի մեջ ճանաչվել է լավագույն ավտոմեքենա և պարգևատրվել ոսկե մեդալով։ Ոսկե մեդալով է պարգևատրվել նաև 1980 թվականին՝ Պոզնանի միջազգային տոնավաճառում։


== Միջազգային ռեկորդները ==
1998 թվականին ՎԱԶ-2121-ը բարձրացել է Էվերեստի ներքևում գտնվող բազային ճամբար, որը գտնվում է ծովի մակարդակից մինչև 5200 մ բարձրության վրա։ 1999 թվականին Տիբեթում, բարձրացել է Հիմալայներ` մինչև 5726 մ բարձրություն։
1998 թվականին պարաշյուտով իջեցվել է սառույցների վրա և կտրել-անցել Հյուսիսային բևեռը։
Շուրջ 12 տարի անընդմեջ ծառայել է Անտարկտիդայում գտնվող ռուսական կայաններում, որտեղ ընդհանրապես բացակայում են ավտոճանապարհները։
Ավտոմեքենան անխափան գործածվել է -54-ից +40 C° ջերմաստիճանների պայմաններում։
ՎԱԶ-2121 ավտոմեքենայի բազայի հիման վրա այժմ արտադրվում են տարբեր մոդիֆիկացիաներ (օրինակ` ՎԱԶ-2131 և այլն)։


== Տեխնիկական բնութագիր ==
Թափքը` ունիվերսալ
Երկարությունը` 374 սմ
Լայնությունը` 168 սմ
Բարձրությունը` 164 սմ
Զանգվածը`  1150 կգ (2121)
Բեռնատարողությունը` 400 կգ
Բենզաբակի տարողությունը՝ 42 լ
Շարժիչի հզորությունը՝ 80 ձիաուժ


== Գրականություն ==
Борис Казин «Нива» штурмует высоту // «Техника — молодёжи» : журнал. — 1979. — № 2. — С. 30—33. — ISSN 0320-331X.
Инженер-испытатель ВАЗа В. А. Котляров «Вижу цель. Записки командора» глава V «Нива» — рождение замысла // АвтоВАЗ Тольятти. — 2001


== Ծանոթագրություններ ==
(8177) 1992 BO

(8177) 1992 BO, աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,242553 ա. մ., առավելագույնը մոտենում է 1,9946 ա. մ. հեռավորության վրա և հեռանում 2,4905 ա. մ.։ Արեգակի շուրջ մեկ ամբողջական պտույտ է կատարում 1226,63 երկրային օրվա ընթացքում, իր ուղեծրով շարժվելով միջինում 0,293488 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8177) 1992 BO աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սելեևո (գյուղ, Վյազեմսկի շրջան)

Սելեևո (ռուս.՝ Селеево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանգո (այլ կիրառումներ)

Մանգո անվանումը կարող է ունենալ հետևյալ կիրառումները․

Մանգո - աղտորազգիների ընտանիքին պատկանող բույսերի խումբ,
Մանգո (Իտալիա) - կոմունա Իտալիայում, Պիեմոնտ մարզի Կունեո գավառում,
Մանգո (հագուստեղեն) - հագուստեղեն, որոնք վաճառվում են Մանգո (MANGO) բրենդի անվան տակ։
Շարբերդա

Շարբերդա (ռուս.՝ Шарберда), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վովնյանսկի գյուղական խորհուրդ (Միրգորոդսկի շրջան)

Անվան այլ կիրառումների համար տե՛ս՝ Վովնյանսկի գյուղական խորհուրդ (այլ կիրառումներ)Վովնյանսկի գյուղական խորհուրդ  (ուկրաիներեն՝ Вовнянська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Վովնյանսկի գյուղական խորհրդում բնակվում էր 456 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոհամմադ Ջավադ Զարիֆ

Մոհամմադ Ջավադ Զարիֆ (պարսկերեն՝ محمد جواد ظریف خوانساری, հունվարի 7, 1960(1960-01-07), Թեհրան, Իրան), իրանցի դիվանագետ, տեսաբան և Իրանի Իսլամական Հանրապետության արտաքին գործերի գործող նախարար։ 1990-ական թվականներից սկսած նա զբաղեցրել է մի շարք նշանակալի դիվանագիտական պաշտոններ։ Զարիֆը նաև Թեհրանի համալսարանի միջազգային իրավունքի դպրոցի պրոֆեսոր է, դասավանդում է դիվանագիտություն և միջազգային կազմակերպություններ։ Նա 2002 - 2007 թվականներին եղել է ՄԱԿ-ում Իրանի մշտական ներկայացուցիչը։
Արտգործնախարարի պաշտոնը զբաղեցնելու ընթացքում ղեկավարել է նաև իրանական կողմի բանակցությունները 5+1 խմբի երկրների հետ, որը կազմակերպել էր միջազգային համագործակցության կազմակերպությունը 2015 թվականի հուլիսի 14-ին, որն ավարտվեց 2016 թվականի հունվարի 16-ին Իրանի նկատմամբ պատժամիջոցների վերացմամբ։


== Կենսագրություն ==
Զարիֆը ծնվել է 1960 թվականի հունվարի 7-ին Թեհրանում։ Նրա հայրը եղել է Սպահանի ամենահայտնի ձեռնարկատերերից մեկը, իսկ մայրը՝ Թեհրանի ամենահայտնի գործարարներից մեկի աղջիկը։ Զարիֆը եղել է ընտանիքի միակ երեխան։ Ծնողները նրան արգելել են դիտել հեռուստացույց, լսել ռադիո և կարդալ մամուլը։


== Կրթություն ==
1976 թվականին Զարիֆն ավարտել է «Ալավի» հոգևոր դպրոցը, որտեղ ծանոթացել է Ալի Շարիաթիի և Մահմուդ Տալեգանիի ուսմունքներին։
17 տարեկանում միջազգային ուսանողական վիզայով մեկնել է ԱՄՆ, որտեղ ընդունվել է Սան Ֆրանցիսկոյի Դրյու մասնավոր քոլեջը։ Քոլեջն ավարտելուց հետո ընդունվել է Սան Ֆրանցիսկոյում Կալիֆորնիա նահանգի համալսարանը՝ 1981 թվականին ստանալով հումանիտար գիտությունների բակալավրի աստիճան, իսկ 1982 թվականին՝ միջազգային հարաբերությունների մագիստրոսի կոչում։
1984 թվականին ավարտել է Կոլորադայում Դենվերի համալսարանի միջազգային հարաբերությունների դպրոցը՝ ստանալով միջազգային հարաբերությունների երկրորդ մագիտստրոսական կոչումը, իսկ 1988 թվականին՝ միջազգային իրավունքի և քաղաքագիտության ոլորտում փիլիսոփայական գիտությունների դոկտորի կոչում։ Դենվերի համալսարանում 1988 թվականին տպագրված «Ինքնապաշտպանությունը միջազգային իրավունքում և քաղաքականությունում» (Self-defense in International Law and Policy) գրքի հեղինակն է։


== Գործունեություն ==
Մինչև  1989 թվականը եղել է Իրանի արտաքին գործերի նախարար Ալի Ակբար Վելայատիի առաջին օգնականը։ 1989 - 1992 թվականներին եղել է ՄԱԿ-ում Իրանի մշտական ներկայացուցչի տեղակալը։ 1992 - 2002 թվականներին զբաղեցրել է միջազգային հարաբերությունների և իրավունքի հարցերով Իրանի արտաքին գործերի նախարարի տեղակալի պաշտոնը։ 1993 թվականին գլխավորել է Իրաքում Իրանի պատվիրակությունը, որը բանակցություններ էր վարում Իրան-իրաքյան պատերազմից հետո առաջացած վիճելի հարցերի կարգավորման վերաբերյալ։ Միաժամանակ եղել է Թեհրանի համալսարանի միջազգային իրավունքի պրոֆեսոր։
2002 թվականի օգոստոսի 5-ից մինչև 2007 թվականի հուլիսի 6-ը եղել է ՄԱԿ-ում Իրանի Իսլամական հանրապետության մշտական ներկայացուցիչը։
2007 թվականից դասախոսում է Թեհրանի համալսարանի միջազգային հարաբերությունների դպրոցում։ 2013 թվականի օգոստոսի 15-ից զբաղեցնում է Իրանի արտաքին գործերի նախարարի պաշտոնը։


== Ծանոթագրություններ ==
Ադամ Նեմեց

Ադամ Նեմեց (սլով.՝Adam Nemec, սեպտեմբերի 2, 1985(1985-09-02), Բանկա Բիստրիկա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ հարձակվող, ով հանդես է գալիս ամերիկյան «Նյու Յորք Սիթիում» և Սլովակիայի ազգային հավաքականում։


== Ակումբային կարիերա ==


=== «Ժիլինա» ===
Ժիլինա ֆուտբոլային ակումբի հետ Նեմեցը պայմանագիր է կնքել 2004 թվականին։ Թիմի կազմում Նեմեցը դարձել է Սլովակիայի չեմպիոն։ 2006/2007 մրցաշրջանում Նեմեցը դարձել է 4 գոլի հեղինակ։


=== «Էրցգեբիրգե Աուե» ===
2007 թվականի օգոստոսին Ադամը վարձավճարով տեղափոխվել է «Էրցգեբիրգե Աուե»։


=== «Գենկ» ===
2008 թվականի հունիսի 11-ին Ադամը 900000 եվրոյի դիմաց տեղափոխվել է բելգիական «Գենկ», և թիմի հետ կնքել է 4-ամյա պայմանագիր։


=== «Կայզերսլաուտերն» ===
2009 թվականի հուլիսին Ադամը 3-ամյա պայմանագիր է կնքել գերմանական «Կայզերսլաուտերնի» հետ։ Երկու տարվա ընթացաքում Ադամը մասնակցել է 57 պաշտոնական հանդիպման։


=== «Ինգոլշտադտ 04» ===
2012 թվականի հունվարի 27-ին Ադամը տեղափոխվել է «Ինգոլշտադտ 04»։ Մրցաշրջանի ավարտից հետո Ադամը խզել պայմանագիրը թիմի հետ։


=== «Ունիոն» ===
2012-2015 թվականների ընթացքում Ադամը հանդես է եկել գերմանական «Ունիոնում»։ Այդ ընթացքում ֆուտբոլիստը մասնակցել է 60 հանդիպման դառնալով 14 գոլի հեղինակ։


=== «Նյու Յորք Սիթի» ===
2015 թվականից սկսած Ադամը հանդես գալիս ամերիկյան «Նյու Յորք Սիթիում»։


== Ազգային հավաքական ==
Ադամը իր դեբյուտը ազգային հավաքականի կազմում նշել է 2006 թվականին։


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում
(5549) Բոբստեֆանիկ

(5549) Բոբստեֆանիկ (անգլ.՝ Bobstefanik), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 1-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,59447 ա. մ., առավելագույնը մոտենում է 2,3467 ա. մ. հեռավորության վրա և հեռանում 2,8422 ա. մ.։ Արեգակի շուրջ մեկ ամբողջական պտույտ է կատարում 1526,41 երկրային օրվա ընթացքում, իր ուղեծրով շարժվելով միջինում 0,235847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5549) Բոբստեֆանիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նագորնոե (գյուղ, Զաչեպիլովի շրջան)

Անվան այլ կիրառումների համար տե՛ս՝ ՆագորնոեՆագորնոե (ուկրաիներեն՝ Нагірне), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1850 թվականին։
2001 թվականի տվյալներով Նագորնոե գյուղում բնակվում էր 913 մարդ։ Բնակավայրը զբաղեցնում է 0,788 կմ² տարածք։ Բնակչության խտությունը կազմում էր 1158,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեոդոր Բուլգակով

Ֆեոդոր Իլյիչ Բուլգակով (ապրիլի 21, 1852(1852-04-21), Tim, Կուրսկի նահանգ, Ռուսական կայսրություն - ապրիլի 13, 1908(1908-04-13), Նառվա-Յիեսուու (քաղաք, Էստոնիա), Narva-Jõesuu City, Իդա-Վիրումաա, Էստոնական ԽՍՀ), ռուս լրագրող և գրող, խմբագիր-հրատարակիչ, արվեստաբան, գեղարվեստական քննադատ, գրատպության և հին ռուսական գրականության պատմաբան։
Հրապարակվել է Ֆեոդոր Զմիև կեղծանունով։


== Կենսագրություն ==

Ավարտել է Կուրսկի գիմնազիան։ Սովորելու տարիներին հրատարակել է «Սատիրա» ամենշաբաթյա ձեռագիր հանդեսը։ 1870-ական թվականներին Սանկտ-Պետերբուրգի համալսարանի արևելյան լեզուների ֆակուլտետում հաճախել է դասախոսությունների։
1870-ական թվականների վերջին աշխատել է արտասահմանյան գրաքննության կոմիտեի և Հին գրերի սիրահարների միությունում՝ որպես քարտուղար։
Ֆեոդոր Բուլգակովը եղել է «Նոր ժամանակ» (1900 թվականից՝ պատասխանատու խմբագիր), «Պատմական տեղեկագիր», «Նով», «Արտիստ» և այլ պարբերականների գործուն աշխատակիցը։ 1897 թվականից հրատարակել և խմբագրել է «Արտասահմանյան գրականության նոր ամսագիրը»։
Մահացել է սրտի կաթվածից։ Թաղված է Սանկտ Պետերբուրգի Միտրոֆանիևյան գերեզմանոցում։


== Ստեղծագործություններ ==
Բուլգակովի ստեղծագործություններից են.

«Անտիոքոս III Մեծի նկարագրությունը գազանների մասին» (Սանկտ Պետերբուրգ, 1877-1878 թվականներ)
«Յոթ իմաստունների պատմություն» (Սանկտ Պետերբուրգ, 1878 թվական)
«Գեղարվեստական հանրագիտարան» (թողարկվել է երկու հատոր՝ А-ից մինչև О տառը, Սանկտ Պետերբուրգ, 1886-1887 թվականներ)
«Կոմս Լ. Ն. Տոլստոյը և նրա ստեղծագործությունների քննադատությունը, ռուսական և արտասահմանյան» (Սանկտ Պետերբուրգ, 1886 թվական)
«Գրատպության և տպագրական արվեստի պատկերազարդ պատմություն»։ Գրատպության գյուտի պատմությունից մինչև XVIII դարը ներառյալ (Սանկտ Պետերբուրգ, 1889 թվական, 365 էջ)
«Մեր արվեստագետները» (արվեստագետների կենսագրություններ, դիմանկարներ և նրանց ստեղծագործությունների լուսանկարներ, Սանկտ Պետերբուրգ, 1890 թվական, 2 հատոր)
«Ռուսական գեղանկարչության ալբոմ։ Վլադիմիր Դոնատովիչ Օրլովսկու նկարները» (Սանկտ Պետերբուրգ, 1890 թվական, լուսատպագրություններով)
«Արվեստի հարյուր գլուխգործոց» (1903)1887 թվականից սկսած՝ տպագրել է կայսերական Գեղարվեստի ակադեմիայի ցուցահանդեսների պատկերազարդ ալբոմները։ Հրատարակել է նաև մենագրություններ Հովհաննես Այվազովսկու, Կոնստանտին Մակովսկու, Հենրիխ Սեմիրադսկու, Ռուֆին Սուդովսկու և Իվան Շիշկինի մասին, ինչպես նաև հետազոտություններ Պավել Ֆեդոտովի և Վասիլի Վերեշչագինի վերաբերյալ։


== Ծանոթագրություններ ==


== Գրականություն ==
Шахов Н. Фёдор Ильич Булгаков (1852—1903) // Гордость земли Курской: Сборник очерков о знаменитых земляках / Сост. М. Шехирев. — Курск, 1992
Немировский Е. Л. Булгаков Федор Ильич // Книга: Энциклопедия. — М., 1998
Историки Курского края: Биографический словарь. — 2-е изд., испр. и доп. — Курск, 2007


== Արտաքին հղումներ ==
Ֆեոդոր Իլյիչ Բուլգակով
Ֆեոդոր Իլյիչ Բուլգակովի ստեղծագորությունները lib.ru կայքում
«Մեր արվեստագետները» Т. 1. А-К. 
«Մեր արվեստագետները» Т. 2. Л-Я.
Ֆեոդոր Իլյիչ Բուլգակով Archived 2019-12-28 at the Wayback Machine.
Արմեն Եդիգարյան

Արմեն Արայի Եդիգարյան (դեկտեմբերի 16, 1965(1965-12-16), Երևան, Հայկական ԽՍՀ, ԽՍՀՄ), հայ դիվանագետ, Հյուսիս-Ատլանտյան պայմանագրի կազմակերպությունում Հայաստանի առաքելության ղեկավար։


== Կրթություն ==
1876-1981 թթ. սովորել և ավարտել է Երևանի Կ. Մարքսի անվան պոլիտեխնիկական ինստիտուտի տեխնիկական կիբեռնետիկայի ֆակուլտետը՝ ինժեների որակավորմամբ։
1994 թ. սովորել և ավարտել է ԱՄՆ Վիրջինիա նահանգի Ջորջ Մեյսոնի համալսարանը՝ միջազգայնագետի որակավորմամբ։


== Աշխատանքային գործունեությունը ==
1987-1988 թթ. - աշխատել է «Սոյուզգազպրոեկտ» նախագծային ինստիտուտում որպես ինժեներ։
1988-1991 թթ. - աշխատել է Հասարակական կարծիքի ուսումնասիրության հետազոտական կենտրոնի (ВЦИОМ) հայաստանյան մասնաճյուղում որպես սոցիոլոգ։
1989-1997 թթ. - ԵՊՀ Փիլիսոփայության, սոցիոլոգիայի և հոգեբանության ֆակուլտետի կիրառական սոցիոլոգիայի ամբիոնի դասախոս։


== Դիվանագիտական ծառայությունը ==
1994-1996 թթ. - ՀՀ Արտաքին գործերի նախարարության ԱՄՆ և Կանադայի վարչության երրորդ քարտուղար։
1996-1997 թթ. - ՀՀ Արտաքին գործերի նախարարության ԱՄՆ և Կանադայի վարչության երկրորդ քարտուղար։
1997-1999 թթ. - Կանադայում ՀՀ դեսպանության երկրորդ քարտուղար։
1997 թ. - Կանադայում ՀՀ գործերի ժամանակավոր հավատարմատար։
1999-2000 թթ. - Կանադայում ՀՀ դեսպանության առաջին քարտուղար։
2000-2001 թթ. - ՀՀ Արտաքին գործերի նախարարության Ամերիկայի վարչության պետ։
2001-2005 թթ. - Ամերիկայի Միացյալ Նահանգներում ՀՀ դեսպանության արտակարգ դեսպանորդ և լիազոր նախարար։
2005-2006 թթ. - ՀՀ Արտաքին գործերի նախարարության սպառազինությունների վերահսկման և միջազգային անվտանգության վարչության խորհրդական։
2006-2010 թթ. - ՀՀ Արտաքին գործերի նախարարության սպառազինությունների վերահսկման և միջազգային անվտանգության վարչության պետ։
2010 թ. նոյեմբերի 30-ին ՀՀ Նախագահի հրամանագրով նշանակվել է Հյուսիս-Ատլանտյան պայմանագրի կազմակերպությունում Հայաստանի Հանրապետության առաքելության ղեկավար։


== Պարգևներ և կոչումներ ==
Հայաստանի Հանրապետության արտակարգ դեսպանորդ և լիազոր նախարար (2012)
ՀՀ Նախագահի շնորհակալագիր (2008)։
ՀՀ Արտաքին գործերի նախարարի շնորհակալագիր (2009)։


== Անձնական կյանք ==
Ամուսնացած է, ունի երկու դուստր։


== Ծանոթագրություններ ==
Ֆրենսիս Պարկման

Ֆրենսիս Պարկման (անգլ.՝ Francis Parkman, սեպտեմբերի 16, 1823(1823-09-16)[…], Բոստոն, ԱՄՆ - նոյեմբերի 8, 1893(1893-11-08)[…], Jamaica Plain, Բոստոն, ԱՄՆ), ամերիկացի պատմաբան և գրող։


== Կենսագրություն ==

Ծնվել է մեծահարուստի ընտանիքում։ Հայրը քահանա էր։ Մանկուց ունեցել է առողջական խնդիրներ։ Սկսած 1831 թվականից սովորել է մասնավոր դպրոցում իսկ 1840 թվականին ընդունվել է Հարվարդի քոլեջ։  Ավարտելուց առաջ ծնողները նրան ուղարկել են Եվրոպա շրջագայության, որի ընթացքում նա այցելել է Միջերկրականի մի շարք կղզիներ, Իտալիա, Շվեյցարիա, Ֆրանսիա և Շոտլանդիա, այցելել է նաև Ապենինի լեռներ , բարձրանալով Վեզուվ։ Ճանապարհորդությունը տևեց 1843 թվականի նոյեմբերից մինչև 1844 թվականի  հունիսը։
Պարկմանը 1844 թվականի աշնանը ավարտել է իրավաբանական դպրոցը։  Այնուհետև 1845 թվականին սկսել է հրատարակել իր առաջին հոդվածները ամերիկյան ամսագրերում։ 1846 թվականին շարունակել է ուսումը, մեկնելով Նյու–Յորք Բալթիմոր։ Նա այցելել է Ամերիկայի Արևմուտք, որոշ ժամանակ ապրել հնդկացիների՝ Սիու ժողովրդի շրջանում։
Ճամփորդելով Ժայռոտ լեռներով՝ նա նկարագրեց այն իր «Oregon trail. Prairie and Rocky Mountain life» գրքում(1849)։ Նրա պատմական գործերը, հիմնված լինելով արխիվային հետազոտությունների վրա գրի են առնվել հետաքրքրաշարժ ձևով, պահպանվել են բազմաթիվ հրատարակություններում։
Նույն թվականին Պարկերը, կրկին առողջական խնդիրներ ունենալով, իր առողջությունը բարելավելու համար 1856 թվականին մեկնել է Կանադա, այնուհետև Ֆրանսիա։ 1889 թվականին նա դարձել է իրավագիտության դոկտոր։Կարճատև հիվանդությունից հետո՝ նա մահացավ իր տանը։ Բոստոնսում կանգնեցվել է Ֆրենսիս Պարկմանի  հուշակոթողը, որի քանդակագործն է ֆրանսիացի Դանիել Չեսթերը․


== Ստեղծագործություններ ==
Պարկմանը ԱՄՆ-ի նշանավոր ազգային պատմաբաններից մեկն էր, որը հայտնի է գաղութատիրության տարիներին․ Հյուսիսային Ամերիկայի պատմության վերաբերյալ իր գրություններով։ Նրա գործը գովաբանվել են պատմաբանների կողմից։
Հեղինակի են պատկանում «The Oregon Trail: Sketches of Prairie and Rocky-Mountain Life»  և «France and England in North America» յոթ հատորանոց աշխատանքները։ Այս գործերը դեռևս գնահատվում են ոչ միայն որպես գրական ստեղծագործություն, այլև որպես հետաքրքիր պատմական աղբյուր։
Ֆրենսիս Պարկմանը եղել է Հյուսիսային Ամերիկայի առաջատար այգեպաններից մեկը, ինչպես նաև հանդիսացել է Հարվարդի համալսարանի այգեգործության պրոֆեսոր,  այս թեմայով մի քանի գրքերի հեղինակ է։


== Աշխատություններ ==
The Oregon Trail (1847)
History of the conspiracy of Pontiac (1851)
Vassall Morton (1856), Novelle
The Pioneers of France in the New World (1865)
The Book of Roses (1866)
The Jesuits in North America in the Seventeenth Century (1867)
La Salle and the Discovery of the Great West (1869)
The Old Régime in Canada (1874)
Count Frontenac and New France under Louis XIV (1877)
Montcalm and Wolfe (1884)
A Half Century of Conflict (1892)
The Journals of Francis Parkman. Two Volumes. Edited by Mason Wade. New York: Harper, 1947.
The Letters of Francis Parkman. Two Volumes. Edited by Wilbur R. Jacobs. Norman: U of Oklahoma P, 1960


== Ծանոթագրություններ ==


== Աղբյուրներ ==
«Паркман, Франсис»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Биография Ф. Паркмана(անգլ.)
Tiny Little Houses

Tiny Little Houses (անգլ. թարգմանաբար՝ «Փոքրիկ տներ») լոու ֆայ և ինդի ռոք խումբ Ավստրալիայի Մելբուռն քաղաքից։


== Կարիերա ==
Tiny Little Houses խումբը ֆրոնտմեն Քալեբ Քարվունձիսի և կիթառահար Սին Մալինսի Soundcloud-ի համագործակցությունից դարձել է նորաստեղծ խումբ, որը համալրել են բասիստ Ալ Յամինը և թմբկահար Քլենսի Բոնդը։ Խումբը ձևավորվել է 2014 թվականին Մելբուռնում։
Tiny Little Houses-ը պայմանագիր է կնքել գործունեությունը Սիդնեյում ծավալող անկախ ձայնագրման լեյբլի՝ Ivy League Records-ի հետ։ Հետևելով երկու մինի ալբոմներին՝ «You Tore Out My Heart»-ին (2015) և «Snow Globe»-ին (2016), 2018 թվականի հունվարի 21-ին թողարկվել է խմբի դեբյուտային ստուդիական ալբոմը՝ «Idiot Proverbs»-ը։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


=== Տեսահոլովակներ ===


== Խմբի անդամներ ==
Քալեբ Քարվունձիս՝ վոկալ, կիթառ
Սին Մալինս՝ առաջնային կիթառ, բեք վոկալ
Ալ Յամին՝ բաս, բեք վոկալ
Քլենսի Բոնդ՝ հարվածայիններ


== Ծանոթագրություններ ==
Ակվարո

Ակվարո  (իտալերեն՝ Acquaro), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 3064 մարդ, բնակչության խտությունը՝ 123 մարդ/կմ²։ Զբաղեցնում է 25 կմ² տարածք։ Փոստային ինդեքսն է՝ 88011։ Հեռախոսային կոդը՝ 00963։
Ակվարոյին սահմանակից են Արենան, Պլազան, Դինամոն, Ֆաբրիցիան, Սան Պիետրո Դի Կարիդան։
Ղոշավանք

Ղոշավանք, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(9704) Ջորջբեկման

(9704) Ջորջբեկման (անգլ.՝ Georgebeekman), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,326046 ա. մ., առավելագույնը մոտենում է 2,1893 ա. մ. հեռավորության վրա և հեռանում 2,4628 ա. մ.։ Արեգակի շուրջ մեկ ամբողջական պտույտ է կատարում 1295,76 երկրային օրվա ընթացքում, իր ուղեծրով շարժվելով միջինում 0,277828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9704) Ջորջբեկման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վին Բեյքեր

Վինսենթ Լամոնտ (Վին) Բեյքեր, (անգլ.՝ Vincent Lamont "Vin" Baker, նոյեմբերի 23, 1971(1971-11-23), Լեյք Ուելս, Փոլկ շրջան, Ֆլորիդա, ԱՄՆ), ամերիկացի նախկին, բասկետբոլիստ, հարձակվող, կենտրոնական, օլիմպիական խաղերի ոսկե մեդալակիր (2000)։ Մասնագիտական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Միլուոքի Բաքս», «Սիեթլ Սուպերսոնիքս» և մի շարք այլ ակումբներում։
Չնայած ունենալով հաջող մասնագիտական կարիերա NBA-ում, Բեյքերն ունեցել է լուրջ խնդիրներ ալկոհոլիզմի հետ, ինչի պատճառով կորցրել է շուրջ 100 միլիոն ԱՄՆ դոլարի կարողություն։
2015 թվականի հուլիսի դրությամբ, Բեյքերը մասնաճյուղային մենեջերի վերապատրաստում է անցնում «Ստարբաքս» ցանցում։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում(անգլ.)
Բոգատիշչևո (գյուղ, Կաշիրսկի շրջան)

Բոգատիշչևո (ռուս.՝ Богатищево), գյուղ Ռուսաստանի Մոսկվայի մարզի Կաշիրսկի շրջանի կազմում։
Բնակչությունը 2006 թվականին գրանցված տվյալներով կազմում էր 1751 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուդա (գյուղ, Զախարևսկոե գյուղական բնակավայր)

Անվան այլ կիրառումների համար տե՛ս՝ ԲուդաԲուդա (ռուս.՝ Буда), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զինվորական գաղտնիք (մուլտֆիլմ)

Զինվորական գաղտնիք (ռուս.՝ Военная тайна), խորհրդային կարճամետրաժ նկարված մուլտֆիլմ, որը նկարահանվել է 1990 թվականին։
«Ուրախ կարուսել» № 22 մուլտիպլիկացիոն ալմանախի երկու սյուժեներից երկրորդն է։


== Սյուժե ==
Մուլտֆիլմը մի ծեր կնոջ մասին է, որը երթևեկում է ավտոբուսով։
Երբ նրան է մոտենում հսկիչը և խնդրում էր ցույց տալ տոմսը, տատիկն սկսում է պայուսակից հանել զանազան հրաձիգ և սառը զենքեր` դրանով իսկ ահաբեկելով ավտոբուսի բոլոր ուղևորներին։ Բայց, ինչպես հետո պարզվում է, բոլոր զենքերը խաղալիքներ էին, և տատիկը տանում է դրանք իր թոռնիկի համար։


== Նկարահանող խումբ ==


== Ծանոթագրություններ ==


== Արտաքին հղումներ ==
Զինվորական գաղտնիք մուլտֆիլմը YouTube-ում
«Զինվորական գաղտնիք»(անգլ.) ֆիլմը Internet Movie Database կայքում
13 Reasons Why (A Netflix Original Series Soundtrack)

«13 Reasons Why (A Netflix Original Series Soundtrack)», «13 պատճառ՝ ինչու» հեռուստասերիալի առաջին եթերաշրջանի պաշտոնական սաունդթրեք։ Թողարկումը կայացել է 2017 թվականի մարտի 30-ին Interscope Records լեյբլի ղեկավարությամբ։ Այս ալբոմի վրա հավաքված են այնպիսի հայտնի արտիստների աշխատանքները, ինչպիսիք են Սելենա Գոմեսը, Բիլլի Այլիշը և The Cure, The Alarm ռոք խմբերը։
Ալբոմի աջակցության համար պաշտոնական սինգլ է դարձել «Only You» երգը Սելենա Գոմեսի կատարմամբ։ Թրեքը Yazoo խմբի 1982 թվականի երգի քավեր տարբերակն է։


== Երգացանկ ==


== Ծանոթագրություններ ==
Բեատրիս Հովհաննիսյան

Բեատրիս Հովհաննիսյան (Բեատրիս Օհանեսյան, անգլ.՝ Beatrice Ohanessian, մարտի 15, 1927(1927-03-15), Բաղդադ, Mandatory Iraq - հուլիսի 17, 2008(2008-07-17), Բլումինգտոն, Հենեպին շրջան (Մինեսոտա), Մինեսոտա, ԱՄՆ), իրաքահայ դաշնակահարուհի։ Իրաքի առաջին համերգային դաշնակահարուհին և առաջին կին կոմպոզիտորն է։


== Կենսագրություն ==


=== Վաղ կյանք և կրթություն ===
Բեատրիս Հովհաննիսյանը ծնվել է 1927 թվականին, Բաղդադում, հայ ընտանիքում։ Հայրը ծնվել էր Պարսկաստանում և Բաղդադ էր տեղափոխվել բրիտանացիների հետ Հնդկաստանում աշխատելուց հետո։ Մայրը և երկու քեռիները որբացել էին Հայոց ցեղասպաության ժամանակ։ Ծնողները խրախուսել են, որ Բեատրիսը զբաղվի երաժշտությամբ։ Ավարտել է Գեղարվեստի ինստիտուտը՝ ստանալով դաշնակահարի հատուկ հիշատակմամբ որակավորում։ Ավարտելուց հետո եղել է իրեն դասավանդած ռումինացի պրոֆեսոր Ջուլիեն Հերցի օգնականը։ Իրաքի կառավարությունից ստացել է կրթաթոշակ և ուսումը շարունակել Լոնդոնի Երաժշտության թագավորական ակադեմիայում, սովորել պրոֆեսոր Մաքս Պիրանիի մոտ։ Չորս տարի ուսանելուց հետո ստացել է դաշնակահարի և մանկավարժի, իսկ երկրորդ մասնագիտությամբ՝ երգչուհու որակավորումներ։ Ստանալով Ֆուլբրայթի կրթաթոշակ՝ սովորել է Նյու Յորքի Ջուլիարդ դպրոցում, որն ավարտելուց հետո դեբյուտային համերգով հանդես է եկել Քարնեգի հոլում։ Իրաքում հուլիսի 14-ի հեղափոխության պատճառով նրա կրթաթոշակը երկարաձգվել է ևս մեկ տարով։


=== Վերադարձ Իրաք ===
ԱՄՆ-ում ապրելու տարիներին Մինեսոտայում Հովհաննիսյանն այցելել է եղբորը՝ Արշամին և նրա կնոջը։ Այնտեղ նա հանդես է եկել Մինեսոտայի նվագախմբի հետ և խրախուսվել է մնալ Ամերիկայում։ Սակայն Հովհաննիսյանը զգում էր, որ ինքը պետք է Իրաքում լինի։

Այնուհետև Հովհաննիսյանը նշանակվել է Բաղդադի գեղարվեստի ինստիտուտի դաշնամուրային բաժնի վարիչ։ Ամառային արձակուրդների ընթացքում նա վարպետության դասերի և երաժշտական սեմինարների էր մասնակցում տարբեր երկրներում։ 1961 թվականին Հովհաննիսյանը դարձել է Իրաքի ազգային սիմֆոնիկ նվագախմբի գլխավոր համերգային դաշնակահարը և պաշտոնավարել ավելի քան երեսուն տարի։ 1969-1972 թվականներին, միաժամանակ, դասավանդել է Մինեսոտայի համալսարանում և Մաքալիսթեր քոլեջում։ 1980 թվականին՝ Իրան-իրաքյան պատերազմի ժամանակ, նա գրեց առաջին իրաքյան արևմտյան ստեղծագործությունը, որն արժանացավ Իրաքի պաշտոնյաների, այդ թվում՝ նախագահ Սադդամ Հուսեյնի ուշադրությանը։ Հարցին, թե ինչ պարգև կցանկանար իր ձեռքբերումների համար, նա խնդրեց ավելի լավ դաշնամուր։ Հովհաննիսյանին նվիրեցին Steinway & Sons մակնիշի մեծ դաշնամուր, որը նա թողեց Իրաքում, առաջին Իրաք-քուվեյթյան պատերազմից հետո ԱՄՆ-ում հաստատվելուց հետո։ Հովհաննիսյանի մահվանից առաջ, Իրաքի ազգային սիմֆոնիկ նվագախմբի իր ընկերներից մեկի կողմից պահվող դաշնամուրը, վերջապես, հասել է Մինեսոտա՝ պատված նրա գիշերազգեստներով։


=== Հետագա կյանք, մահ ===
1994 թվականին Հովհաննիսյանը մշտապես տեղափոխվել է Միացյալ Նահանգներ՝ բնակություն հաստատելով Միննեապոլիս-Սենտ Պոլում, միանալով եղբորը՝ Արշամին և քրոջը` Սիտային, այնուհետև կրկին սկսել է դասավանդել Մինեսոտայի համալսարանում, Մաքալիսթեր քոլեջում, ինչպես նաև Միննեապոլիսի Սուրբ Թոմաս համալսարանում։ Եղել է Հայ առաքելական Սուրբ Պողոս եկեղեցու երգեհոնահարը։ Հովհաննիսյանը մահացել է 2008 թվականի հուլիսի 17-ին, քաղցկեղից, Բլումինգտոնում, 81 տարեկան հասակում։


== Ծանոթագրություններ ==
Կոլովոզ

Կոլովոզ (ալբ․՝ Kollovozi), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտևաց համայնքի կազմում։ Տեղակայված է Գորա պատմական նահանգի՝ Ալբանիային պատկանող տարածքում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Մինչ 20-րդ դարի սկիզբը Կոլովոզում ևս բնակվում է գորացիներ, սակայն ներկայումս նրա բնակչության մեծամասնությունը կազմում են ալբանացիները։
Կոլովոզ գյուղին առավել մոտ տեղակայված բնակավայրերից են գորական Օրեշեկ և ալբանական Շտրեզե ու Տոպոյան գյուղերը։ Օրեշեկը տեղակայված է Կոլովոզի հյուսիսարևելյան, Շտրեզեն՝ հարավային, իսկ Տոպոյանը՝ հարավարևելյան կողմում։ 


== Պատմություն ==
1916 թվականին դեպի Մակեդոնիա ու Պոմորավյե կատարած գիտարշավի ժամանակ Կոլովոզ է այցելել բուլղարացի լեզվաբան Ստեֆան Մլադենովը։ Նա նշում է, որ Կոլովոզի բնակիչների մոտ դեռ պահպանվում են գորաական բարբառները (ավագ սերնդի մոտ), սակայն բնակչության մեծ մասը հիմնականում խոսում է ալբաներեն. նախապես գորաական եղած գյուղը, Ստեֆան Մլադենովի կարծիքով, արդեն դարձել էր ալբանական։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Կոլովոզ գյուղում կար շուրջ 40 տուն։


== Ծանոթագրություններ ==
Սեն Սևեր դյու Մուտիե

Սեն Սևեր դյու Մուտիե (ֆր.՝ Saint-Sever-du-Moustier), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 226 մարդ, բնակչության խտությունը` 8.68 մարդ/կմ²։ Բնակավայրը զբաղեցնում է 26.03 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 105 կմ արևելք, Ռոդեզ քաղաքից` 65 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան)  բնակիչ, որոնցից ակտիվ էին 85-ը, իսկ ոչ ակտիվները` 29։ Ակտիվության ցուցանիշը կազմում է 74,6 %։ 85 աշխատունակ մարդկանցից աշխատել է 80 անձ (41 տղամարդ և 39 կին)։ Գործազուրկ են եղել 5 անձ (3 տղամարդ և 2 կին)։ 29 անաշխատունակներից 10-ը եղել են աշակերտներ կամ ուսանողներ, 11-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիևր (Սոմի գավառ)

Տիևր (ֆր.՝ Thièvres), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 51 մարդ, բնակչության խտությունը` 40.48 մարդ/կմ²։ Բնակավայրը զբաղեցնում է 1.26 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 34 աշխատունակ (15-64 տարեկան)  բնակիչ, որոնցից ակտիվ էին 26-ը, իսկ ոչ ակտիվները` 8։ Ակտիվության ցուցանիշը կազմում է 76,5 %։ 26 աշխատունակ մարդկանցից աշխատել է 24 անձ (12 տղամարդ և 12 կին)։ Գործազուրկ են եղել 2 անձ (1 տղամարդ և 1 կին)։ 8 անաշխատունակներից 5-ը եղել են աշակերտներ կամ ուսանողներ, 1-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոմբա (Աբրուցո)

Բոմբա  (իտալերեն՝ Bomba), կոմունա Իտալիայում, գտնվում է Աբրուցո մարզում՝ Կիետիի գավառում։

Բնակչությունը կազմում է 964 մարդ (2008 թվականի տվյալներով)։ Բնակչության խտությունը՝ 54 մարդ/կմ²։ Տարածքը՝ 18 կմ²։ Էլեկտրոնային փոստ` 66042։ Հեռախոսային կոդ` 0871։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սուրբ Աստվածածին վանք (Կարմրավոր)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին վանք (Կարմրավոր), գտնվում է Արևմտյան Հայաստանի Վան մարզի Վարագա և Ձիաթռնուկ լեռների լանջերի հարթության վրա։ Կառուցման հստակ տարեթիվը հայտնի չէ։
Վանքը բաղկացած էր եկեղեցուց և գավիթից, տարածքը պարսպապատ էր։ Եկեղեցին կառուցված էր անտաշ քարերից։ Գմբեթը կանգնած էր  2 քառանկյուն և 8 կիսասյուների վրա։ Եկեղեցու կոզակը կիսաբոլոր էր և ուներ խաչկալ՝ Սուրբ Աստվածածնի պատկերով, իսկ կողքի խորանները նվիրված էին Սուրբ Յովհաննեսին և Սուրբ Գևորգ։ Ինչ վերաբերվում է գավիթին, այն հասարակ կառույց էր՝ բաղկացած 2 ամբողջական և 8 կիսասյուներից և առանց գմբթի։
Վանքից բացվում էր սքանչելի տեսարան դեպի Վանա լիճ, Այգեստան, Սիփան, Արտոս և Նեմրութ։
Վանեցի մտավորական Գևորգ Շերենցը վանքի մասին ասել է՝

Սուրբ Աստվածածին վանքը վերանորոգվել է երկու անգամ, առաջինը՝ 1868-1870 թվականներին, երկրորդ անգամ Համիդյան ջարդերից հետո՝ 1895-1896 թվականներին։
1873 թվականի ապրիլ ամսին վանք է այցելել Երեմիա Տևկանցը, ըստ նրա հաղորդած տեղեկության, վանքը չի ունեցել վանահայր և ենթարկվել է ուղղակիորեն Վանի թեմի առաջնորդին։ Վանքում ապրել է մեկ միաբան՝ Աստվածատուր Վարդապետը, որը տեղափոխվել էր Լիմ անապատից, մեկ վերակացու, մեկ տիրացու, երկու մշակ, հինգ հոտաղ և երկու տնտես։
1880-1881 թվականներին Օսմանյան Հայաստանի մի շարք գավառներում սկսվել է սով, 1895-1896 թվականների կոտորածներից հետո վանքում գործել է որբանոց։


== Ծանոթագրություններ ==
(5825) Ռակույու

(5825) Ռակույու (անգլ.՝ Rakuyou), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,659338 ա. մ., առավելագույնը մոտենում է 2,2167 ա. մ. հեռավորության վրա և հեռանում 3,102 ա. մ.։ Արեգակի շուրջ մեկ ամբողջական պտույտ է կատարում 1584,01 երկրային օրվա ընթացքում, իր ուղեծրով շարժվելով միջինում 0,227271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5825) Ռակույու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոկոլոպի

Տոկոլոպի (էստ․՝ Tokolopi), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դավիթ Խոճոլավա

Դավիթ Խոճոլավա (վրաց.՝ დავით ხოჭოლავა; փետրվարի 8, 1993(1993-02-08) կամ օգոստոսի 2, 1993(1993-08-02), Թբիլիսի, Վրաստան), վրացի ֆուտբոլիստ։ Հանդես է գալիս ուկրաինական «Չերնոմորեցում» որպես պաշտպան։


== Կարիերա ==


=== Ակումբային ===
Վրաստանում խաղացել է «Սասկո», «Մետալուրգ», «Սիոնի», «Դինամո (Թբիլիսի)», «Կոլխեթի-1913» և «Շուկուրա» ակումբներում։ Բարձրագույն դիվիզիոնում անցկացրել է 19 խաղ, Եվրոգավաում՝ 3:
2015 թվականի հուլիսին կնքել է երկամյա պայմանագիր ուկրաինական «Չերնոմորեց» ակումբի հետ։ Նույն թվականի հուլիսի 18-ին անցկացրել է իր դեբյուտային խաղը՝ մասնակցելով «Չերնոմորեց» - «Մորյակ» խաղին։ Թիմը կարողացել է հաղթել և դուրս գալ հաջորդ փուլ, որտեղ պետք է խաղային «Օլիմպիկ» ակումբի հետ, իսկ Դավիթը կարողացել է ընդգրկվել մեկնարկային կազմում ։


=== Ազգային հավաքականում ===
2016 թվականի օգոստոսին Խոճոլավա հրավեր ստացավ Վրաստանի ֆուտբոլի ազգային հավաքականի կողմից։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Պապիրուս

Պապիրուս (հուն․՝ πάπυρος), գրելու համար նախատեսված թղթանման նյութ, որն արտադրվում էր նախկինում Նեղոս գետի ափերին աճող պապիրուս բույսի (Cyperus papyrus) միջուկից։ Այն լայնորեն օգտագործվում էր Հին Եգիպտոսում սկսած մ․թ․ա․ 3-րդ հազարամյակից և անտիկ աշխարհում հայտնվել է մ․թ․ա․ 7-րդ դարում։ Կիրառվում էր հիմնականում մինչև 7-րդ դարը, երբ արաբների կողմից Եգիպտոսի գրավումից հետո այն դժվարամատչելի դարձավ ու նրան փոխարինելու եկավ մագաղաթը, իսկ հետագայում՝ թուղթը։
Չորային կլիմայում, օրինակ Եգիպտոսում, պապիրուսը, որը կազմված է ցելյուլոզից, կայուն է։ Սակայն խոնավ պայմաններում բորբոսասնկերի պատճառով պապիրուսն արագորեն քայքայվում է։ Գրադարաններում պապիրուսները պահպանվել են արձանների տեսք ունեցող փայտե արկղերում։ Պապիրուսները դասակարգվել են ըստ առարկայի կամ հեղինակի։
Պապիրուսը դեռևս օգտագործվում է ճահիճների շրջակայքում բնակվող համայնքների կողմից։ Որոշ դեպքերում պապիրուսի վաճառքից ստացված գումարը կազմում է ընտանիքի եկամտի մինչև 75%֊ը։ Հատկապես Արևելյան և Կենտրոնական Աֆրիկայում համամեմատաբար տարածված է պապիրուսի օգտագործումը որպես հումք։ Օրինակ, պապիրուսից պատրաստում են զամբյուղներ, ձկան թակարդներ, գլխարկներ և այլն։ Պապիրուսն օգտագործվում է նաև կառուցելու առաստաղներ, պարաններ և ցանկապատեր։ Նաև չնայած էնէերգիայի ստացման այլընտրանքային աղբյուրների առկայությանը, պապիրուսը դերևս օգտագործվում է որպես վառելիք։


== Ծանոթագրություններ ==